"SEPODISI SA AFORIKABORWA KANTORO YA DIKGATLHONG Mogala: (053) 839 6309 P.O. BOX 235 Fekese: (053) 839 6370 DIKGATLHONG 8304 PEGELO YA KOTSI Sefane sa mogobadi: Mokasi Leina la mogobadi: Mothogobeng Letlha la kgobalo: 12 Moranang 2019 Nako ya kgobalo: Ura ya Lesome mo mosong Tlhaloso ya kgobalo: Mogobadi o ne a kgabaganya mmila mo motseng wa Tilalejwe go lebagana le lebentlele la ga rre Matebesi kwa morago. O reteletswe ke go lemoga koloi e e neng e tla ka lebelo le le kwa godimo mme ya mo thula le fa a ne a lekile go ka sia. Dikgato tse di tserweng morago ga kotsi: Mokgweetsi wa koloi o ne a emisa mme ka bonako a leletsa ba thuso ya potla- ko le mapodisi a kgaolo. Mo nakong e e sa fediseng pelo ba thuso ya potlako ba goroga mme rre Mokasi a tseelwa kwa bookelong. (Di)Paki: Rre Mokua B.J. le Mme Mokua K.L. Pegelo e tladitswe ke: Masego Lekome F.F. Maemo a tiro: Lepodisi la Kgaolo Mosaeno: Masego MM Letlha: 12 Moranang 2019 4.4 LENANETEMA LE METSOTSO YA KOPANO Lenanetema ke kitsiso le kgobokanyo ka dintlhakgolo tse go tlileng go buiwa ka tsona mo kopanong e e rileng. Le thusa batlapitsong go itse se ba se bilediwang le gore ba tle pitsong ba ipaakantse ba rulagantse ditshwaelo tsa bona sentle. Fa o kwala lenanetema, tlhokomela dintlha tse di latelang: • Tshedimosetso yotlhe ya kopano e tshwanetse go kwalwa mo lenanetemeng gore maloko a tle a ipaakanye pele ga kopano. • Letlha le lenanetema le tswang ka lona le tshwanetse gore le se ke la nna gaufi thata le la kopano. • Lenanetema le nne le letlha, nako le kgankgolo ya kopano. • Modulasetilo le mokwaledi ba saene lenanetema. 18 KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO | SETSWANA"